R A T 10. 89 



Tum demum , si natura sub tutelam culturae humanae pervenerit , 

 si naturae vires et actiones in altiorem scopum directae , id , quod 

 spectant leges , quibus humanum genus natum est , sequentur , ad 

 naturae gubernacula sedebit homo. Quod ut aliquando assequatur , 

 praeter perfectissimam naturae cognitionem, rectiori officiorum , 

 quae Deo debentur , notitia opus est , ut ad remotos illos fines , 

 quibus, ex divinis christianae religionis praeceptis vitam eonsenta- 

 neam esse deceat , majori in dies studio annitatur, 



Atque ita , A. , haec nostra terra , in primordiis rerum duro 

 virium chemicarum et physicarum imperio, tum potestati etiam 

 corporum organicorum subjecta , deinde ab hominibus in varios 

 vitae usus varie mutata , postremo magis magisque sub prudentem 

 hominis intelligentis , sapientis , divinam tutelam perveniet. Quid 

 autem talis ditionis vis valitura sit \ ad terrae superficiem virium 

 naturaHum moderatione et inflexione mutandam , nostrum nondum 

 est dijudicare. 



Sed jam longior fui , quam par erat ; ad alia me vocat dies 

 solennis. Ad vos, Viri Amplissimi, Athenaei Illus.tris Curato- 

 res, sese convertit mea oratio. Maximum vobis debeo beneficium ; 



dis- 



